17.10.2010 11:02   "Tallinna koalitsioon on üks vähestest võimuliitudest, kuhu Sotsiaaldemokraatlik Erakond kuulub ja seetõttu peaks abilinnapea koht kuuluma poliitikule, kes osaleb ka erakonna juhtimises. Pealegi olen ma aru saanud, et sellele ametikohale on juba uus kandidaat olemas," ütles Pihl.    Ta lisas, et tema tagasiastumist ja  võimalikku uut kandidaati arutatakse lähiajal SDE Tallinna piirkonna juhatuses.    "Pärast abilinnapea kohalt taandumist jätkan ma tööd Tallinna volikogus Sotsiaaldemokraatliku Erakonna fraktsioonis," lausus poliitik.        Sotsiaaldemokraatide Tallinna piirkonna juhatuse esimees Andres Anvelt ütles ERRi uudisteportaalile, et praegu ei oska ta veel öelda, kes võiks olla uus kandidaat abilinnapea kohale, sest  Tallinna juhatus koguneb selle üle arutlema homme õhtul.    "Kindlasti kandidaate on, aga seda tuleb ikka juhatuses arutada," lausus Anvelt.    Ta ei pidanud usutavaks, et Pihli lahkumine abilinnapea kohalt seaks ohtu ka Tallinna koalitsiooni püsimise, sest koalitsioonid on erakondade-, mitte isikutevahelised.    "Antud hetkel ma küll ei näe selles osas mingisugust probleemi, et nüüd peaks koalitsioon hakkama millegipärast lagunema," kinnitas Anvelt.    Eilsetel  valmistel toetas Pihli jätkamist sotsiaaldemokraatide juhina 124 delegaati, Sven Mikseri toetuseks anti aga 309 häält.    Pärast hääletustulemuste selgumist lahkus Pihl ürituselt kiiresti, kommenteerides Mikseri valimist sõnadega, et partei jätkab uue juhi käe all mugavuserakonnana.